Paulus Filonov

Paulus Nicolai filius Filonov (Russice Павел Николаевич Филонов, tr. Pavel Nikolaevič Filonov; natus Moscuae die 8 Ianuarii 1883, mortuus famis causa Leninopoli die 3 Decembris 1941) erat pictor ac theoreticus artis protoporiacae Russicus et Sovieticus; artem analyticam picturam suam nominavit, arti cubistae et abstractae contraponens. 

Vita et opera

Pater Pauli ex agricolis gubernii Tulensis fuit, Moscuae ut raedarius laborabat, mater lotrix fuit. Mater a phthisi anno 1896 mortua est et Paulus Petropolim migravit, ubi arti tectoris et pictoris studuit. Annis 1905-1907 multum peregrinatus est per Volgam Caucasumque et Hierosolyma visitavit. In Academia Artium Petropolitana ab anno 1908 ad 1910; socius Unionis iuventutis Michaelis Matjušin ab anno 1910 usque ad annum 1914. Tunc et prmam picturam, quae ipse perfectam putabat, pinxit (Capita). Anno 1912 in articulo Canon et lex primum principia artis analyticae enarravit. Cum futuristis Vladimiro Majakovskij et Velimiro Chlebnikov anno 1913 multum laboravit; ipse poema linguae cubofuturistarum propinquum (Decantatio percrescentiae mundi, Propeven' o prorosli mirovoj) composuit, anno 1915 editam.

Anno 1914 cum sociis aliquot secundam declarationem artis analyticae edidit, Picturae perfectae. Tunc formulas picturas suas nominare coepit. Anno 1916 in exercitum vocatus est et Belli orbis terrarum prioris rerumque novarum Octobrium particeps strenuus fuit. Anno 1918 Petropolim revertit multasque alias picturas famosas tempore belli civilis creavit. 

Ab anno 1922 lectiones de arte analytica proposuit et tertiam declarationem edidit, Declarationem floritionis mundi. Annis vicesimis multos discipulos collegit, quos magistros artis analyticae vocat; inter eos Basilius Kuptsov, Alisa Poret, Tatiana Glebova fuerunt. Annis tricesimis multas difficultates et calamitates Filonov discipulique eius passi sunt; sed illustrationes Kalevalae ab eis editae nominari possunt. Mortuus est prima et difficillima hieme obsidionis Leninopolitanae. 

Ars analytica

Artifici analytico non solum formae et colores rerum monstrandi sunt, sed omnes processus, quae in obiecto aguntur; si de homine dicimus, non solum facies, sed et anatomia, et processus physiologici, et processus perceptionis et cogitationis pingendi sunt. Hoc possibile est, cum nullam formam nec regulam praesumptam habet, sed in quodque punctum picturae minimum ille maximum laborem et, ut Filonov dicit, vim effingendi (izobrazitel'naja sila) applicat; tunc perfectionem (sdelannost''') attinget, quae unica verum ius existendi picturae dare potest. Picturae perfectae compositio et textura structurae cellulariae materiei vivae similis est. Artis classicae vel cuiusdam opera, cum perfecta'' sunt, non negligenda sunt, quamvis doctrinae veteres de arte omnes nihil valent. Haec ars analytica proletariatui vero propria est et res novas sinceras in arte effiicit.

Pinacotheca

Notae

 Nexus externi 

 Decantatio de mundi procrescentia
 Kalevala a magistris artis analyticae illustrata

Categoria:Incolae Imperii Russici
Categoria:Incolae Petropolis
Categoria:Incolae Unionis Sovieticae
Categoria:Pictores Russiae